
ΑΠΟΦΑΣΕΙΣ 

Αριθμ. 13057/174719 

Ανάθεση στο Μπενάκειο Φυτοπαθολογικό Ινστι¬ 
τούτο εργασιών του προγράμματος των επισκο¬ 
πήσεων (ίίπνθγί) κατά ορισμένων επιβλαβών ορ¬ 
γανισμών για την περίοδο από 1 Ιανουάριου 2019 
έως και 31 Δεκεμβρίου 2019. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

α) Του άρθρου 45 του ν. 2147/1952 «Περί προλήψεως 
και καταστολής των ασθενειών και εχθρών των φυτών 
και περί οργανώσεως της φυτοπαθολογικής Υπηρεσίας» 
(Α' 155). 

β) Της παραγράφου 3 του άρθρου 26 του ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις» (Α' 135), όπως ισχύει. 

γ) Των άρθρων 20, 66, 67, 68 και της παραγράφου 3 
του άρθρου 77 του ν. 4270/2014 «Αρχές δημοσιονομικής 
διαχείρισης (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (ΑΊ43), όπως 
ισχύει. 

δ)Του άρθρου 11 του ν. 4412/2016 «ΔημόσιεςΣυμβά¬ 
σεις Έργων, Προμηθειών και Υπηρεσιών (προσαρμογή 
στις Οδηγίες 2014/24/ ΕΕ και 2014/25/ΕΕ)» (Α' 147). 

ε) Την παράγραφο 2 του άρθρου 3, το άρθρο 19 και 
το άρθρο 20 του Κανονισμού (ΕΕ) 652/2014 του Ευ¬ 
ρωπαϊκού Κοινοβουλίου και του Συμβουλίου (1189/1/ 
27-6-2014) «Για τη θέσπιση διατάξεων σχετικά με τη δια¬ 
χείριση των δαπανών που αφορούν, αφενός, τη διατρο¬ 
φική αλυσίδα, την υγεία των ζώων και την καλή μεταχεί¬ 
ριση των ζώων και, αφετέρου, την υγεία των φυτών και 
το φυτικό αναπαραγωγικό υλικό, για την τροποποίηση 
των οδηγιών του Συμβουλίου 98/56/ΕΚ, 2000/29/ΕΚ και 
2008/90/ΕΚ, των κανονισμών του Ευρωπαϊκού Κοινο¬ 
βουλίου και του Συμβουλίου (ΕΚ) αριθμ. 178/2002, (ΕΚ) 
αριθμ. 882/2004 και (ΕΚ) αριθμ. 396/2005, της οδηγίας 
2009/128/ΕΚ του Ευρωπαϊκού Κοινοβουλίου και του 
Συμβουλίου και του κανονισμού (ΕΚ) αριθμ. 1107/2009 


του Ευρωπαϊκού Κοινοβουλίου και του Συμβουλίου και 
για την κατάργηση των αποφάσεων του Συμβουλίου 
66/399/ΕΟΚ, 76/894/ΕΟΚ και 2009/470/ΕΚ». 

στ) Της παραγράφου 3 του άρθρου 1 και των περι¬ 
πτώσεων ζ' και η' της παραγράφου 1 του άρθρου 2 του 
π.δ. 365/2002 «Μέτρα προστασίας κατά της εισαγωγής 
από άλλο κράτος μέλος ή τρίτη χώρα στη Χώρα ή μέσω 
αυτής σε άλλο κράτος μέλος της Κοινότητας οργανισμών 
επιβλαβών για τα φυτά ή τα φυτικά προϊόντα και κατά 
της εξάπλωσής τους στο εσωτερικό της, σε συμμόρφω¬ 
ση προς την Οδηγία 2000/29/ΕΚ του Συμβουλίου και 
των Οδηγιών 92/90/ΕΟΚ, 93/50/ΕΟΚ, 93/51/ΕΟΚ, 94/3/ 
ΕΟΚ, 2001/32/ΕΚ, 2001/33/ΕΚ, 2002/28/ΕΚ και 2002/29/ 
ΕΚ της Επιτροπής» (Α' 307), όπως η περίπτωση ζ' της 
παραγράφου 1 του άρθρου 2 αντί καταστάθηκε με την 
παράγραφο 2 του άρθρου 2 του π.δ. 106/2011 (Α' 241). 

ζ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

η) Του π.δ. 27/2009 «Καθορισμός κανόνων διενέργειας 
επισκοπήσεων για την αναγνώριση προστατευόμενων 
ζωνών στη Χώρα σε συμμόρφωση προς την Οδηγία 
92/70/ΕΟΚτης Επιτροπής» (Α' 46). 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

3. Το π.δ. 80/2016 «Ανάληψη υποχρεώσεων από τους 
Διατάκτες» (ΑΊ 45), όπως ισχύει. 

4. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

5. Το π.δ. 73/2015 ( ΦΕΚ Α 116) «Διορισμός Αντιπρό¬ 
εδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

7. Την αριθμ. 2428/119952/6.9.2018 απόφαση του 
Πρωθυπουργού και του Υπουργού Αγροτικής Ανάπτυξης 
καιΤροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης καιΤροφίμων Βασίλειο Κόκκαλη» 
(Β' 3936). 

8. Την αριθμ. 2048/125408/2.10.2018 απόφαση του 
Υπουργού Αγροτικής Ανάπτυξης και Τροφίμων για 
την έγκριση ανάληψης υποχρέωσης συνολικού ποσού 
692.972,00 € για το έτος 2019 σε βάρος της πίστωσης 
του αναλυτικού λογαριασμού 2910601001 «Πιστώσεις 
για δαπάνες εφαρμογής δράσεων προγραμμάτων» του 
ειδικού φορέα 1.029-201-00.000.00 του προϋπολογι¬ 
σμού εξόδων του Υπουργείου Αγροτικής Ανάπτυξης 
και Τροφίμων (ΑΔΑ: Ω1Φ04653ΠΓ-8ΦΡ). 

9. Την εκτελεστική απόφαση της Επιτροπής της 
Ε.Ε. 6(2018)2491 ίιπθΐ / 30.04.2018 "θεΐθΙοΝεΜης 3 
ννοιΊ< ρΓθ9Γ3πηηηθ Γογ ΐήθ γθ3Γ5 2019-2020 Γογ ΐήθ 
ίιηρΙθηηθηΐΒΐίοη οΓ ευη/θγ ρΓθ9Γ3Γηηηθ5 Γογ ροεΐε" και 
το παράρτημά της. 

10. Την ηλεκτρονική αίτηση της Διεύθυνσης Προστα¬ 
σίας Φυτικής Παραγωγής του Υπουργείου Αγροτικής 
Ανάπτυξης και Τροφίμων, της 31 ης Μάίου 2018, προς τη 
Γενική Διεύθυνση για την Υγεία και την Ασφάλεια Τρο¬ 
φίμων της Επιτροπής της ΕΕ με θέμα: «ΑρρΙίεθΐίοη Γγοιύί 
ΟΚΕΕ6Ε Γογ ΠηΒπςώΙ (Ζοηΐπόυΐίοη Γγογπ ϊΓιθ ΕυτορθΒΠ 
ίίηίοη Γογ 5υη/θγ ΡΓ 09 Γ 3 ηηηηθ 5 Γογ Ρθ5ΐ5 2019.(5υΓηόί55ίοη 
10:1661)» για τη συγχρηματοδότηση προγράμματος ερ¬ 
γασίας 759.930,54€ με ποσοστό επιδότησης έως και 75%, 
για το έτος 2019, για τη διενέργεια επισκοπήσεων και 
σχετικών δαπανών και τα αποδεικτικά ηλεκτρονικά μη¬ 
νύματα της Επιτροπής ότι η αίτηση υπεβλήθη επιτυχώς. 

11. Τα αριθμ. ΕΠ 430/6.6.2018 και 1215/4.10.2018 έγ¬ 
γραφα του Μπενάκειου Φυτοπαθολογικού Ινστιτούτου. 

12. Την από 12/10/2018 εισήγηση της Γενικής Διεύ¬ 
θυνσης Γεωργίας του Υπουργείου Αγροτικής Ανάπτυξης 
και Τροφίμων. 

13. Την αριθμ. 467/133325/3.10.2018 εισήγηση της 
Γενικής Διεύθυνσης Οικονομικών Υπηρεσιών του Υπουρ¬ 
γείου Αγροτικής Ανάπτυξης και Τροφίμων επί του προ- 
τεινόμενου σχεδίου κοινής υπουργικής απόφασης, σύμ¬ 
φωνα με το άρθρο 24 παρ. 5 περίπτ. ε' του ν 4270/2014. 

14. Το γεγονός ότι το υποβληθέν στην Ε.Ε. πρόγραμμα 
εργασιών επισκοπήσεων για το έτος 2019 σύμφωνα με 
τις προτεραιότητες της Ε.Ε. ανέρχεται σε συνολικό ύψος 
759.930,54€. 

15. Το γεγονός ότι το συνολικό κόστος που απαιτείται 
εκ μέρους του Μπενακείου Φυτοπαθολογικού Ινστιτού¬ 
του, σύμφωνα με το υποβληθέν πρόγραμμα δειγματο¬ 
ληψίας και ανάλυσης κόστους ανά επιβλαβή οργανισμό 
καραντίνας για το πρόγραμμα επισκοπήσεων για το έτος 
2019, για το έργο των εργαστηριακών αναλύσεων, της 
σύνταξης της μεθοδολογίας και των σχετικών εκθέσεων 
για το διάστημα 01/01/2019 έως 31/12/2019 ανέρχεται 
σε 692.971,12€. 

16. Το γεγονός ότι από τις διατάξεις της παρούσας 
απόφασης προκαλείται δαπάνη συνολικού ύψους 
692.972,006 σε βάρος της πίστωσης του αναλυτικού 
λογαριασμού 2910601001 «Πιστώσεις για δαπάνες 
εφαρμογής δράσεων προγραμμάτων» του ειδικού φο¬ 
ρέα 1.029-201-00.000.00 του προϋπολογισμού εξόδων 


του Υπουργείου Αγροτικής Ανάπτυξης και Τροφίμων 
οικονομικού έτους 2019. 

17. Το γεγονός ότι η συνδρομή της Ε.Ε. καταβάλλε¬ 
ται απολογιστικά κατόπιν της υποβολής της ετήσιας 
έκθεσης ολοκλήρωσης του προγράμματος και επί των 
δαπανών που πραγματοποιούνται, ως προς το πρό¬ 
γραμμα εργασιών που εφαρμόζεται, σύμφωνα με τα 
άρθρα 23 και 24 του Κανονισμού (ΕΕ) 652/2014 (1189/1 / 
27-6-2014), του Ευρωπαϊκού Κοινοβουλίου και του Συμ¬ 
βουλίου, αποφασίζουμε: 

Άρθρο 1 

Σκοπός 

1. Με την παρούσα απόφαση ανατίθεται στο Μπενά- 
κειο Φυτοπαθολογικό Ινστιτούτο (ΜΦΙ), νομικό πρόσω¬ 
πο δημοσίου δικαίου, που τελεί υπό την εποπτεία του 
Υπουργείου Αγροτικής Ανάπτυξης και Τροφίμων (ΥΠΑ- 
ΑΤ), η εφαρμογή των εργασιών της παρ. 2 που αποτελούν 
μέρος του προγράμματος των επισκοπήσεων (ευτνθγε) 
κατά ορισμένων επιβλαβών οργανισμών για την περίοδο 
από 1 Ιανουάριου 2019 έως και 31 Δεκεμβρίου 2019 ,στο 
εξής έργο, και εγκρίνεται η οικονομική ενίσχυση για την 
εφαρμογή τους. 

2. Αντικείμενο του έργου που ανατίθεται στο ΜΦΙ είναι: 

α) Η σύνταξη μεθοδολογιών επισκοπήσεων για επι¬ 
βλαβείς οργανισμούς καραντίνας για χρήση από τους 
ορισμένους φυτοϋγειονομικούς ελεγκτές καθώς και η 
σύνταξη κατευθυντήριων οδηγιών διενέργειας μακρο¬ 
σκοπικών ελέγχων για χρήση από τους υπόχρεους και 
ακολούθως η υποβολή τους στη Διεύθυνση Προστασίας 
Φυτικής Παραγωγής του Υπουργείου Αγροτικής Ανάπτυ¬ 
ξης και Τροφίμων (ΥΠΑΑΤ). 

β) Ο καθορισμός της διαδικασίας συλλογής και κατα¬ 
γραφής δεδομένων επί της διενέργειας μακροσκοπικών 
ελέγχων, επί της λήψης και επί της αποστολής προς ερ¬ 
γαστηριακό έλεγχο κατάλληλων επίσημων δειγμάτων, σε 
κατάλληλες χρονικές περιόδους, από τους ορισμένους 
φυτοϋγειονομικούς ελεγκτές και ο συντονισμός υλοποί¬ 
ησής τους στο πλαίσιο διενέργειας των επισκοπήσεων. 

γ) Η διενέργεια των εργαστηριακών αναλύσεων των 
επίσημων δειγμάτων που λαμβάνουν οι φυτοϋγειονο- 
μικοί ελεγκτές. 

δ) Η υποβολή των αποτελεσμάτων των μακροσκοπι¬ 
κών ελέγχων και των επίσημων εργαστηριακών αναλύ¬ 
σεων στη Διεύθυνση Προστασίας Φυτικής Παραγωγής 
του ΥΠΑΑΤ. 

Άρθρο 2 

Σύναψη Σύμβασης- Πεδίο εφαρμογής 

1. Οι όροι εκτέλεσης του έργου του άρθρου 1 καθο¬ 
ρίζονται με σύμβαση, η οποία συνάπτεται μεταξύ του 
ΥΠΑΑΤ και του ΜΦΙ, όπως νόμιμα εκπροσωπούνται κάθε 
φορά. 

2. Το έργο υλοποιείται στο πλαίσιο υποχρεώσεων της 
χώρας για τη διενέργεια επισκοπήσεων σε φυτά, φυτικά 

προϊόντα και άλλα αντικείμενα από 1 Ιανουάριου 2019 
έως και 31 Δεκεμβρίου 2019, ώστε: 

α) να διαπιστώνεται η διασπορά της παρουσίας ενός 
επιβλαβούς οργανισμού στην επικράτεια της Χώρας, 
όταν διαπιστώνεται η παρουσία ενός επιβλαβούς ορ¬ 
γανισμού, και τον καθορισμό των χαρακτη ριστικών του 
πληθυσμού του ανά περιοχή εμφάνισής του, κυρίως για 
την αναγνώριση και διατήρηση της Χώρας ως προστα- 
τευόμενης ζώνης 

β) να διαπιστώνεται ότι η Χώρα είναι απαλλαγμένη 
από ορισμένους επιβλαβείς οργανισμούς καραντίνας, 
κυρίως για την αναγνώριση και διατήρηση της Χώρας 
ως προστατευόμενης ζώνης 
γ) να συντάσσονται αναλύσεις κινδύνου επιβλαβών 
οργανισμών σύμφωνα με τα διεθνή πρότυπα. 


Άρθρο 3 

Επιλέξιμες δαπάνες για χρηματοδότηση από την 
Ευρωπαϊκή Ένωση 

1. Οι προϋπολογιζόμενες εθνικές δαπάνες που έχουν 
προβλεφθεί να πραγματοποιηθούν κατά την εφαρμογή 
του προγράμματος επισκοπήσεων για το έτος 2019 για 
επιβλαβείς οργανισμούς με βάση τις προτεραιότητες 
που έχουν τεθεί από την Επιτροπή της Ε.Ε. οι οποίες 
πληρούν τα κριτήρια επιλεξιμότητας, σύμφωνα με το 
παράρτημα της εκτελεστικής απόφασης της Επιτρο¬ 
πής της Ευρωπαϊκής Ένωσης (Ε.Ε.) 0(2018)2491 ΓίπθΙ / 
30.04.2018 και το μέγιστο ποσό συγχρηματοδότησης 
από την Επιτροπή της Ε.Ε., όπως αυτές περιλαμβάνονται 
στην αίτηση για επιχορήγηση από την Ε.Ε., περιγράφο- 
νται στον παρακάτω πίνακα: 


ΕΠΙΛΕΞΙΜΕΣ ΚΑΤΗΓΟΡΙΕΣ ΔΑΠΑΝΩΝ ΠΡΟΣ ΧΡΗΜΑΤΟΔΟΤΗΣΗ 

Επιλέξιμο 
κόστος έτους 

2019 

χωρίς ΦΠΑ 

Μέγιστο ποσό 
Χρηματοδότησης 75% 

1. Εργαστηριακές αναλύσεις (Προσωπικό και αναλώσιμα -λοιπές 
συνεργασίες) 

322.704,00 

242.028,00 

2. Σχεδιασμός παγιδοθέτησης και προμήθεια παγίδων 

24.459,59 

18.344,69 

3. Τοποθέτηση και παρακολούθηση των παγίδων 
(Μισθολογικό κόστος φυτοϋγειονομικών ελεγκτών) 

92.133,38 

69.100,03 

4. Δειγματοληψίες (Κόστος φυτοϋγειονομικών ελεγκτών και λοιπά 
αναλώσιμα συλλογής) 

114.109,00 

85.581,75 

5. Μακροσκοπικοί έλεγχοι (μισθολογικό κόστος φυτουγειονομι- 
κών ελεγκτών) 

156.806,25 

117.604,68 

6. Γενικά έξοδα διαχείρισης έργου 

49.718,32 

37.288,74 

ΣΥΝΟΛΟ 

759.930,54 

569.947,90 


2. Οι αριθμ. 1,2 και 6 επιλέξιμες κατηγορίες δαπανών του πίνακα της παρ. 1 αφορούν στο έργο που ανατίθεται με 
την παρούσα απόφαση στο ΜΦΙ. Ο Φόρος Προστιθέμενης Αξίας (ΦΠΑ) όλων των δαπανών της παρ. 1 δεν αποτελεί 
επιλέξιμη δαπάνη. 


Άρθρο 4 

Διαδικασία συγχρηματοδότησης του προγράμματος εργασιών 

Η χρηματοδοτική συνεισφορά της ΕΕ δύναται να ανέλθει σε ποσοστό έως εβδομήντα πέντε τοις εκατό (75%) επί 
των επιλέξιμων δαπανών που πραγματοποιούνται για τους οργανισμούς που εντάσσονται στο χρηματοδοτούμενο 
έργο και αποδίδεται μετά την ολοκλήρωσή του, στον αριθμ. 23/200537 λογαριασμό του Ελληνικού Δημοσίου που 
τηρείται στην Τράπεζα της Ελλάδος. Προϋπόθεση είναι να έχει υποβληθεί αρχικό σχετικό αίτημα, ενδιάμεση και 
ετήσια έκθεση καθώς και αίτημα πληρωμής από τη Διεύθυνση Προστασίας Φυτικής Παραγωγής του ΥΠΑΑΤ σε συ- 

νεργασία μετις καθ'ύλην αρμόδιες υπηρεσίες και φορείς, 
αναφορικά με το πρόγραμμα εργασιών που τίθεται σε 
εφαρμογή, σύμφωνα με τα άρθρα 23 και 24 του Κανονι¬ 
σμού (ΕΕ) 652/2014 του Ευρωπαϊκού Κοινοβουλίου και 
του Συμβουλίου (1_189/1 /27-6-2014) και να πληρούνται 
οι όροι της εκτελεστικής απόφασης της Επιτροπής της 
Ε.Ε. 0(2018)2491 ΤιπβΙ / 30.04.2018 και του Παραρτήμα¬ 
τος αυτής. 

Άρθρο 5 
Δαπάνη 

1. Από τις διατάξεις της παρούσας απόφασης προκα- 
λείται δαπάνη σε βάρος του τακτικού προϋπολογισμού 
του ΥΠΑΑΤ για το έτος 2019 συνολικού ύψους συνολι¬ 
κού ύψους 692.972,00€ η οποία θα καλυφθεί από τις 
εγγεγραμμένες πιστώσεις του Ειδικού Φορέα 1.029- 201 - 
00.000.00 του προϋπολογισμού εξόδων του Υπουργείου 


Αγροτικής Ανάπτυξης και Τροφίμων οικονομικού έτους 
2019, αναλυτικός λογαριασμός 2910601001 «Πιστώσεις 
για δαπάνες εφαρμογής δράσεων προγραμμάτων». 

2.0 προϋπολογισμός της δαπάνης ύψους 692.972,00€ 
της παρ. 1, για την εφαρμογή των εργασιών του άρθρου 
1 που ανατίθενται στο ΜΦΙ, περιλαμβάνει δύο υποέργα 
που αναλύονται ως ακολούθως: 

α) Υποέργο I: Επισκοπήσεις για επιβλαβείς οργανι¬ 
σμούς που περιλαμβάνονται στην αίτηση για επιχορή¬ 
γηση από την ΕΕ, δαπάνη ύψους 384.201,12 €. 

β) Υποέργο II: Επισκοπήσεις για επιβλαβείς οργα¬ 
νισμούς που δεν περιλαμβάνονται στην αίτηση επι¬ 
χορήγησης από την ΕΕ του άρθρου 3, δαπάνη ύψους 
308.770,00€. 

3. Η ανάλυση του προϋπολογισμού των υποέργων της 
παρ. 2 κατά κατηγορία δαπάνης, περιγράφεται στους 
παρακάτω πίνακες: 


ΥΠΟΕΡΓΟ 1 

ΕΠΙΣΚΟΠΗΣΕΙΣ ΓΙΑ ΕΠΙΒΛΑΒΕΙΣ ΟΡΓΑΝΙΣΜΟΥΣ ΠΟΥ ΠΕΡΙΛΑΜΒΑΝΟΝΤΑΙ ΣΤΗΝ ΑΙΤΗΣΗ ΓΙΑ ΕΠΙΧΟΡΗΓΗΣΗ ΑΠΟ 

ΤΗΝ ΕΥΡΩΠΑΪΚΗ ΕΝΩΣΗ 

Επιλέξιμες Κατηγορίες 
Δαπανών για συγχρηματοδότηση 
από Ε.Ε. 

(άρθρου 3) 

ΕΤΟΣ ΕΦΑΡΜΟ¬ 
ΓΗΣ 2019 




ΚΑΤΗΓΟΡΙΑΔΑΠΑΝΗΣ 

ΚΑΤΗΓΟΡΙΑ 

ΔΑΠΑΝΗΣ 

ΕΠΙΛΕΞΙΜΟ ΠΟΣΟ 
ΣΤΟ ΠΛΑΙΣΙΟ ΤΟΥ 
ΠΡΟΓΡΑΜΜΑΤΟΣ 
(ΕΘΝΙΚΗ ΚΑΙ 
ΚΟΙΝΟΤΙΚΗ 
ΧΡΗΜΑΤΟΔΟΤΗΣΗ) 
σε € ΧΩΡΙΣ ΦΠΑ 

ΦΠΑ σε€ 

ΣΥΝΟΛΟ 

Εργαστηριακές αναλύσεις 
(Προσωπικό και αναλώσιμα - 
λοιπές συνεργασίες) 

α) Δαπάνη 
προσωπικού 
(106,4 ανθρωπο¬ 
μήνες - 
15.427 ώρες) 

192.837,75 

0,00 

192.837,75 


β) Αναλώσιμα 
εργαστηριακών 
αναλύσεων/ 
εξετάσεων δειγ¬ 
μάτων 32.232 

129.865,70 

31.167,77 

161.033,47 


ΜΕΡΙΚΟ 

ΣΥΝΟΛΟ 

322.703,45 

31.167,77 

353.871,22 

Σχεδιασμός παγιδοθέτησης και 
προμήθεια παγίδων 

γ) Κόστος πα¬ 
γίδων - ελκυ¬ 
στικών (δείκτες 
έτους 2019: 
αριθμός παγίδων 
1617, αριθμός 
εξαρτημάτων 
παγίδων 2.102, 
αριθμός σκευα¬ 
σμάτων ελκυστι¬ 
κών 1972) 

24.459,59 

5.870,31 

30.329,90 

ΣΥΝΟΛΟ 


347.163,04 

37.038,08 

384.201,12 

ΥΠΟΕΡΓΟ II 

ΕΠΙΣΚΟΠΗΣΕΙΣ ΓΙΑ ΕΠΙΒΛΑΒΕΙΣ ΟΡΓΑΝΙΣΜΟΥΣ ΠΟΥ ΔΕΝ ΠΕΡΙΛΑΜΒΑΝΟΝΤΑΙ ΣΤΗΝ ΑΙΤΗΣΗ 
ΕΠΙΧΟΡΗΓΗΣΗΣ ΑΠΟ ΤΗΝ ΕΥΡΩΠΑΪΚΗ ΕΝΩΣΗ 

ΕΤΟΣ ΕΦΑΡΜΟΓΗΣ 2019 

ΚΑΤΗΓΟΡΙΑ 

ΔΑΠΑΝΗΣ 

ΕΠΙΛΕΞΙΜΟ ΠΟΣΟ ΣΤΟ 
ΠΛΑΙΣΙΟ ΤΟΥ ΠΡΟΓΡΑΜΜΑ¬ 
ΤΟΣ (ΕΘΝΙΚΗ ΚΑΙ 
ΚΟΙΝΟΤΙΚΗ 
ΧΡΗΜΑΤΟΔΟΤΗΣΗ) 
σε€ 

ΧΩΡΙΣ ΦΠΑ 

ΦΠΑ σε€ 

ΣΥΝΟΛΟ 

α) Δαπάνη 
προσωπικού 

141.000,00 

0,00 

141.000,00 

β) Κόστος σύνταξης 
μεθοδολογίας επισκο¬ 
πήσεων (δείκτες έτους 
2019:2 

μεθοδολογίες) 

1.200,00 

0,00 

1.200,00 

γ) Αναλώσιμα εργα¬ 
στηριακών αναλύσε¬ 
ων / εξετάσεων δειγ¬ 
μάτων (δείκτες έτους 
2019: 4.800 
δείγματα) 

80.298,00 

19.272,00 

99.570,00 

δ) Κόστος διεξαγωγής 
συναντήσεων για την 
ενημέρωση των φυ- 
τοϋγειονομικών ελε¬ 
γκτών (δείκτες έτους 
2019:2 
συναντήσεις) 

2.419,00 

581,00 

3.000,00 

ε) Μετακινήσεις εκτός 
έδρας (δείκτες έτους 
2019: 65 
μετακινήσεις) 

19.000,00 

0,00 

19.000,00 

στ) Κάλυψη γενικών 
και εκτάκτων εξόδων- 
Διαχείρισης 

36.290,00 

8.710,00 

45.000,00 

ΣΥΝΟΛΟ 

280.207,00 

28.563,00 

308.770,00 


4. Οι κατηγορίες δαπάνης αναλύονται στη σύμβαση της παρ. 1 του άρθρου 2. Με τη σύμβαση αυτή μπορεί να 
ανακατανέμεται ποσοστό του συνολικού προϋπολογισμού μεταξύ των κατηγοριών δαπανών, σύμφωνα με τους 
όρους της απόφασης έγκρισης συγχρηματοδότησης της ΕΕ. 


Άρθρο 6 

Όροι καταβολής πίστωσης 

1. Οι πιστώσεις της παραγράφου 2 του άρθρου 5 καταβάλλονται στο ΜΦΙ τμηματικά σύμφωνα με τους όρους της 
σύμβασης, σε τρεις δόσεις ως εξής: 

α) προκαταβολή ύψους 277.189,00€.Το ποσό αυτό ανέρχεται στο σαράντα τοις εκατό (40%) του συνολικού προϋ¬ 
πολογισμού του έργου, για την κάλυψη των απαραίτητων εργασιών και συναφών δαπανών που απαιτούνται για την 
έναρξη υλοποίησης του έργου κατά το Α' τρίμηνο. Η προκαταβολή καταβάλλεται με την υπογραφή της σύμβασης. 

β) ενδιάμεση δόση ύψους 277.189,00€ που ανέρχεται στο σαράντα τοις εκατό (40%) του συνολικού προϋπολο¬ 
γισμού του έργου και πραγματοποιείται κατόπιν υποβολής οικονομικού απολογισμού του τριμήνου και υπό την 
προϋπόθεση της απορρόφησης τουλάχιστον του ογδόντα τοις εκατό (80%) του ποσού της προκαταβολής. 

γ) τελική δόση ύψους 138.594,00€ που ανέρχεται στο είκοσι τοις εκατό (20%) του συνολικού προϋπολογισμού του 
έργου, κατόπιν υποβολής ενδιάμεσου οικονομικού απολογισμού του έργου και υπό την προϋπόθεση της απορρό¬ 
φησης τουλάχιστον του ογδόντα τοις εκατό (80%) της ενδιάμεσης χρηματοδότησης που έχει ληφθεί. 

Άρθρο 7 

Τρόπος καταβολής πίστωσης και δικαιολογητικά 

1. Για την καταβολή των δαπανών που πραγματοποι¬ 
ούνται κατά την υλοποίηση του έργου, προσκομίζονται 
από το ΜΦΙ: 

α) τα δικαιολογητικά που ορίζονται στην αριθμ. 
2/39549/0026/12.06.2015 απόφαση των Υπουργών 
Οικονομίας, Υποδομών, Ναυτιλίας και Τουρισμού και 
Οικονομικών (Β' 1138). 

β) η σύμβαση που έχει υπογράφει με τυχόν τροπο¬ 
ποιήσεις της. 

γ) προϋπολογιστικές και απολογιστικές καταστάσεις 
δαπάνης ανά κατηγορία δαπανών του έργου, σε κάθε 
φάση καταβολής της χρηματοδότησης και συγκεκρι¬ 
μένα: 

αα) κατάσταση κόστους μισθοδοσίας. 

ββ) κατάσταση ανάλυσης κόστους ανά εργαστήριο 
και επιβλαβή οργανισμό. 

γγ) τιμολόγιο. 

δδ) βεβαίωση τράπεζας για τον λογαριασμό που θα 
κατατεθούν τα χρήματα. 

εε) αντίγραφο της παρούσας απόφασης. 


στ) κάθε άλλο δικαιολογητικά που προβλέπεται από 
τη νομοθεσία περί συμβάσεων του Δημοσίου. 

2. Το Μπενάκειο Φυτοπαθολογικό Ινστιτούτο υπο- 
χρεούται να τηρήσει τα οριζόμενα στο άρθρο 41 του 
ν. 4129/2013 (Α'52) 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2018 
Οι Υπουργοί 

Αναπλη ρωτής Υπουργός Αγροτικής Ανάπτυξης 

Οικονομικών και Τροφίμων 

ΓΕΩΡΓΙΟΣ ΧΟΥΛΙΑΡΑΚΗΣ ΣΤΑΥΡΟΣ ΑΡΑΧΩΒΙΤΗΣ 

Υφυπουργός 

Αγροτικής Ανάπτυξης και Τροφίμων 

ΒΑΣΙΛΕΙΟΣ ΚΟΚΚΑΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























